

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 26.septembrī Nr.390

 (protokols Nr.10, 30.p)

**Par daudzdzīvokļu dzīvojamās mājas Dārza iela Nr. 6 pārvaldīšanas tiesību nodošanu pilnvarotajai personai**

Priekuļu novada dome izskata jautājumu par daudzdzīvokļu dzīvojamās mājas Dārza ielā 6, Priekuļos, Priekuļu pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot Priekuļu novada dome rīcībā esošo informāciju, konstatēts:

1. Nekustamais īpašums –daudzdzīvokļu dzīvojamā māja Dārza ielā 6, Priekuļos, Priekuļu pagastā, Priekuļu novadā, ar kadastra numuru 42720070459, ir sadalīts 44 dzīvokļos un 8 nedzīvojamās telpās, kopā 52 īpašumos ar kopējo platību 3519.2 m2 un tai funkcionāli piesaistītā zemes gabala 0.6171 ha platībā. Dzīvojamā mājā 44 dzīvokļu un 7 nedzīvojamo telpu īpašumi ir privatizēti, 1 nedzīvojamo telpu īpašums ir pašvaldības īpašums.
2. 11.04.2019.g. biedrību un nodibinājum reģistrā reģistrēta biedrība “Dārza iela 6”, reģistrācijas nr. 0008286507, kuras darbības mērķis ir nodrošināt daudzdzīvokļu mājas, kas atrodas Priekuļu novada Priekuļu pagasta Priekuļos, Dārza ielā 6 koplietošanas telpu un dzīvojamās mājas piederīgās zemes apsaimniekošanu, labiekārtošanu, uzturēšanu atbilstoši normatīvo aktu prasībām, pārstāvēt dzīvokļu un komerciālo telpu īpašniekus jautājumos, kas saistīti ar mājas kopīpašuma pārvaldīšanu.
3. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot dzīvokļu īpašnieku biedrībai “Dārza iela 6".
4. 2019.gada 26.augustā Priekuļu novada pašvaldībā tika saņemts iesniegums no dzīvokļu īpašnieku biedrības “Dārza iela 6" (reģ. Nr.3-9/2019-4588) par Dārza ielas 6, Priekuļos, Priekuļu pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā dzīvokļu īpašnieku biedrība “Dārza iela 6”, kā jaunais pārvaldnieks lūdz nodot dzīvojamās mājas lietu un pārējos ar pārvaldīšanu saistītos dokumentus, pamatojoties uz dzīvokļu īpašnieku 2019.gada 14.augusta lēmumu.
5. No daudzdzīvokļu dzīvojamās Dārza ielas 6, Priekuļos, Priekuļu pagastā, dzīvokļu īpašnieku kopsapulces protokola izriet, ka mājas dzīvokļu īpašnieki nolēma:
	1. pārņemt dzīvokļu īpašumu īpašnieku pārvaldīšanā nekustamo īpašumu Dārza ielas 6, Priekuļos, Priekuļu pagastā – dzīvojamo māju.
	2. slēgt dzīvokļu īpašumu īpašnieku savstarpēju līgumu ar dzīvokļu īpašnieku biedrību “Dārza iela 6", lai nodrošinātu turpmāku nekustamā īpašuma pārvaldīšanu atbilstoši Dzīvojamo māju pārvaldīšanas likuma prasībām.
6. 2019. gada 15.augustā Dārza ielas 6, Priekuļos, Priekuļu pagastā, Priekuļu novadā daudzdzīvokļu dzīvojamās mājas dzīvokļu īpašnieku kopība un dzīvokļu īpašnieku biedrība “Dārza iela 6" noslēguši savstarpēju Dzīvojamās mājas pārvaldīšanas pilnvarojuma līgumu, kurā noteikts, ka apsaimniekošanas maksa ir noteikta dzīvokļu īpašniekiem EUR 0.30 bez PVN un nedzīvojamām telpām EUR 0.90 bez PVN par 1 m2 apsaimniekojamās platības.
7. Pamatojoties uz 2019. gada 2. janvāra līgumu Nr. 3.4 37/2019-91, 2019. gada 25. februārī ar pieņemšanas nodošanas aktu, finanšu līdzekļi un mājas lieta par nekustamo īpašumu Dārza ielā 6, Priekuļos, Priekuļu pagastā, Priekuļu novadā, nodota SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Tautsaimniecības komitejas 2019.gada 18.jūnija (protokols Nr.10) atzinumu, atklāti balsojot, PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Dārza ielā 6, Priekuļos, Priekuļu pagastā, Priekuļu novadā, ar kadastra numuru 42720070459, ar kopējo platību 3519.2 m2 un tai funkcionāli piesaistītā zemes gabala 0.6171 ha platībā, pārvaldīšanas tiesību nodošanu dzīvokļu īpašnieku biedrībai “Dārza iela 6", reģistrācijas numurs 4008286507, juridiskā adrese: Dārza iela 6-39 Priekuļos, Priekuļu pagastā, Priekuļu novadā, LV-4126, saskaņā ar Dzīvokļa īpašuma likuma un Dzīvojamo māju pārvaldīšanas likuma nosacījumiem;
2. Uzdot Juridiskai nodaļai sagatavot vienošanos par grozījumiem 2019.gada 2.janvāra Nr. 3.4‑37/2019-91 Deleģēšanas līgumā par Priekuļu novada pašvaldības valdījumā esošo dzīvojamo māju pārvaldīšana un apsaimniekošana Priekuļu novadā;
3. Informēt Finanšu un grāmatvedības nodaļu par dzīvojamās mājas apsaimniekošanas maksu;
4. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Pielikumā: 1. 06.08.2019. dzīvokļu īpašnieku biedrības “Dārza iela 6” iesniegums uz 1 lp;

 2. dzīvojamās mājas pārvaldīšanas pilnvarojuma līgums uz 7 lp;

 3. dzīvokļu īpašnieku sapulces protokols uz 5 lp.

Domes priekšsēdētāja (paraksts) Elīna Stapulone